CELEX: 32021D0872
Language: et
Date: 2021-05-28 00:00:00
Title: Komisjoni rakendusotsus (EL) 2021/872, 28. mai 2021, Ühendkuningriigi makseasutuste 2020. eelarveaasta raamatupidamisarvestuse kontrollimise ja heakskiitmise kohta seoses Euroopa Maaelu Arengu Põllumajandusfondist (EAFRD) rahastatud kuludega (teatavaks tehtud numbri C(2021) 3686 all) (Ainult ingliskeelne tekst on autentne)

31.5.2021   
               
               
                  ET
               
               
                  Euroopa Liidu Teataja
               
               
                  L 191/21
               
            
         KOMISJONI RAKENDUSOTSUS (EL) 2021/872,
         28. mai 2021,
         Ühendkuningriigi makseasutuste 2020. eelarveaasta raamatupidamisarvestuse kontrollimise ja heakskiitmise kohta seoses Euroopa Maaelu Arengu Põllumajandusfondist (EAFRD) rahastatud kuludega
         
            
               (teatavaks tehtud numbri C(2021) 3686 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 51 koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artiklitega 131 ja 138,
         olles konsulteerinud põllumajandusfondide komiteega
         ning arvestades järgmist:
         
                     (1)
                  
                  
                     Määruse (EL) nr 1306/2013 artikli 51 kohaselt peab komisjon kontrollima kõnealuse määruse artiklis 7 osutatud makseasutuste raamatupidamisarvestust ja kiitma selle heaks Ühendkuningriigi esitatud raamatupidamise aastaaruannete põhjal, millele on lisatud raamatupidamisarvestuse kontrollimiseks ja heakskiitmiseks vajalik teave, raamatupidamisaruannete täielikkust, täpsust ja õigsust käsitlev auditiarvamus ning sertifitseerimisasutuste koostatud aruanded, ning ta peab seda tegema enne asjaomasele eelarveaastale järgneva aasta 31. maid.
                  
               
                     (2)
                  
                  
                     Vastavalt määruse (EL) nr 1306/2013 artiklile 39 algab põllumajanduslik eelarveaasta 16. oktoobril aastal N – 1 ja lõpeb 15. oktoobril aastal N. Selleks et viia vastavusse Euroopa Maaelu Arengu Põllumajandusfondi (EAFRD) ja Euroopa Põllumajanduse Tagatisfondi (EAGF) kulude võrdlusperioodid, tuleks 2020. eelarveaasta raamatupidamisarvestuse kontrollimisel ja heakskiitmisel võtta vastavalt komisjoni rakendusmääruse (EL) nr 908/2014 (2) artikli 11 lõikele 1 arvesse Ühendkuningriigi poolt ajavahemikul alates 16. oktoobrist 2019 kuni 15. oktoobrini 2020 kantud kulusid.
                  
               
                     (3)
                  
                  
                     Rakendusmääruse (EL) nr 908/2014 artikli 33 lõike 2 teise lõiguga on ette nähtud, et kõnealuse määruse artikli 33 lõikes 1 osutatud raamatupidamisarvestuse kontrollimise ja heakskiitmise otsuse kohaselt Ühendkuningriigilt tagasi nõutavate või Ühendkuningriigile makstavate summade kindlaksmääramiseks lahutatakse asjaomasel eelarveaastal tehtud vahemaksed sama aasta kohta artikli 33 lõike 1 kohaselt kinnitatud kuludest. Komisjon peab lahutama selle summa järgmisest vahemaksest või liitma selle järgmisele vahemaksele.
                  
               
                     (4)
                  
                  
                     Komisjon on kontrollinud Ühendkuningriigi esitatud teavet ning edastanud kontrolli tulemused ja vajalikud muudatused Ühendkuningriigile.
                  
               
                     (5)
                  
                  
                     Ühendkuningriigi makseasutuste „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ja „Rural Payments Agency“ puhul võib komisjon teha raamatupidamise aastaaruannete ja nende lisadokumentide kontrolli põhjal otsuse esitatud aastaaruannete täielikkuse, täpsuse ja õigsuse kohta.
                  
               
                     (6)
                  
                  
                     Määruse (EL) nr 1306/2013 artikli 36 lõike 3 esimese lõigu punkti b kohaselt ei tohi vahemaksete tegemisel ületada programmiga kaetud perioodi tarbeks ette nähtud EAFRD osaluse kogusummat. Rakendusmääruse (EL) nr 908/2014 artikli 23 lõikega 2 on ette nähtud, et kui kuludeklaratsioonide kogusumma ületab maaelu arengu programmi jaoks kavandatud kogusumma, on makstava summa ülemmääraks programmi jaoks kavandatud summa, ilma et see piiraks määruse (EL) nr 1306/2013 artikli 34 lõikes 2 sätestatud ülemmäära kohaldamist. Ülemmäära ületava summa hüvitab komisjon hiljem pärast muudetud rahastamiskava vastuvõtmist või programmitöö perioodi lõppedes.
                  
               
                     (7)
                  
                  
                     Vastavalt määruse (EL) nr 1306/2013 artikli 75 lõike 1 neljandale lõigule kohaldatakse ühtse haldus- ja kontrollisüsteemiga hõlmatud maaelu arengu meetmete maksetähtaegu käsitlevaid eeskirju alates 2019. taotlusaastast. Komisjoni delegeeritud määruse (EL) nr 907/2014 (3) artikli 5a kohaselt arvutatud vähendamiste suhtes, mis tulenevad kõige hilisemate maksetähtaegade eiramisest, kohaldatakse määruse (EL) nr 1306/2013 artiklites 40 ja 41 sätestatud menetlust, ning neid võetakse käesolevas otsuses 2020. eelarveaasta puhul arvesse. Kõnealuseid vähendamisi võib vajaduse korral uurida vastavuse kontrolli käigus vastavalt määruse (EL) nr 1306/2013 artiklile 52.
                  
               
                     (8)
                  
                  
                     Vastavalt määruse (EL) nr 1306/2013 artikli 54 lõikele 2 peaks õigusnormide rikkumisest tingitud tagasinõudmise puudumise finantstagajärgedest 50 % katma Ühendkuningriik, kui tagasinõudmist ei ole toimunud nelja aasta jooksul alates tagasinõudetaotluse kuupäevast või kaheksa aasta jooksul juhul, kui tagasinõudmine toimub riigi kohtu kaudu. Vastavalt määruse (EL) nr 1306/2013 artikli 54 lõikele 4 peab Ühendkuningriik lisama komisjonile rakendusmääruse (EL) nr 908/2014 artikli 29 kohaselt esitatavasse raamatupidamise aastaaruandesse kinnitatud tabeli summadega, mis tal määruse (EL) nr 1306/2013 artikli 54 lõike 2 kohaselt tasuda tuleb. Õigusnormid, milles käsitletakse Ühendkuningriigi kohustust anda aru tagasinõutavatest summadest, on sätestatud rakendusmääruses (EL) nr 908/2014. Rakendusmääruse (EL) nr 908/2014 II lisas on esitatud näidistabel, mida Ühendkuningriik peab kasutama tagasinõutavatest summadest teatamisel. Ühendkuningriigi täidetud tabelite alusel peaks komisjon otsustama, millised on finantstagajärjed, kui õigusnormide rikkumisest tingitud tagasinõudmist ei ole toimunud vastavalt nelja või kaheksa aasta jooksul.
                  
               
                     (9)
                  
                  
                     Vastavalt määruse (EL) nr 1306/2013 artikli 54 lõikele 3 võib Ühendkuningriik nõuetekohaselt põhjendatud juhtudel otsustada tagasinõudemenetlust mitte alustada. Sellise otsuse võib teha vaid juhul, kui juba kantud ja tõenäoliselt kantavad kulud on suuremad kui tagasinõutav summa või kui tagasinõudmine osutub võimatuks, kuna võlgnik või õigusnormide rikkumise eest juriidiliselt vastutavad isikud on asjaomase riigi õigusaktide kohaselt tunnistatud maksejõuetuks. Kui kõnealune otsus on tehtud nelja aasta jooksul pärast tagasinõudetaotluse kuupäeva või kaheksa aasta jooksul juhul, kui tagasinõudmine toimub riigi kohtu kaudu, kaetakse finantstagajärjed, mis tulenevad tagasinõudmata jätmisest, 100 % liidu eelarvest. Summad, mille puhul Ühendkuningriik otsustas tagasinõudemenetlust mitte alustada, ja tema otsuse põhjendused esitatakse koondaruandes, millele on osutatud määruse (EL) nr 1306/2013 artikli 54 lõikes 4 koostoimes selle määruse artikli 102 lõike 1 esimese lõigu punkti c alapunktiga iv. Seepärast ei peaks Ühendkuningriik neid summasid katma ja need tuleb seega katta liidu eelarvest.
                  
               
                     (10)
                  
                  
                     Käesolevas otsuses tuleks arvesse võtta ka summasid, mis tuleb alles nõuda Ühendkuningriigilt tagasi määruse (EL) nr 1306/2013 artikli 54 lõike 2 kohaldamisest tulenevalt seoses EAFRD programmitöö perioodiga 2007–2013.
                  
               
                     (11)
                  
                  
                     Määruse (EL) nr 1306/2013 artikli 51 kohaselt ei piira käesolev otsus komisjoni edasiste otsuste tegemist, et jätta liidupoolsest rahastamisest välja kulud, mis ei ole kantud kooskõlas liidu õigusnormidega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga on kontrollitud ja kiidetud heaks Ühendkuningriigi makseasutuste „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ja „Rural Payments Agency“ 2020. eelarveaasta raamatupidamisarvestused, mis käsitlevad Euroopa Maaelu Arengu Põllumajandusfondi (EAFRD) rahastatud kulusid ja on seotud programmitöö perioodiga 2014–2020.
            I lisas on esitatud summad, mis käesoleva otsuse kohaselt nõutakse Ühendkuningriigilt tagasi või makstakse Ühendkuningriigile iga maaelu arengu programmi raames.
         
         
            Artikkel 2
            Käesoleva otsuse II lisas on esitatud määruse (EL) nr 1306/2013 artikli 54 lõike 2 kohaldamisest tulenevalt Ühendkuningriigilt seoses EAFRD programmitöö perioodidega 2014–2020 ja 2007–2013 sisse nõutavad summad.
         
         
            Artikkel 3
            Käesoleva otsuse III lisas on esitatud vähendamised, mis tulenevad määruse (EL) nr 1306/2013 artikli 75 lõikes 1 sätestatud kõige hilisemate maksetähtaegade eiramisest iga maaelu arengu programmi raames.
         
         
            Artikkel 4
            Käesolev otsus ei piira selliste vastavuskontrolli käsitlevate otsuste tegemist tulevikus, mida komisjon võib teha vastavalt määruse (EL) nr 1306/2013 artiklile 52, et jätta liidupoolsest rahastamisest välja kulud, mis ei ole kantud kooskõlas liidu õigusnormidega.
         
         
            Artikkel 5
            Käesolev otsus on adresseeritud Suurbritannia ja Põhja-Iiri Ühendkuningriigile.
         
         
            Brüssel, 28. mai 2021
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 347, 20.12.2013, lk 549.
         
            (2)  Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).
         
            (3)  Komisjoni 11. märtsi 2014. aasta delegeeritud määrus (EL) nr 907/2014, millega täiendatakse Euroopa Parlamendi ja nõukogu määrust (EL) nr 1306/2013 makse- ja muude asutuste finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise osas (ELT L 255, 28.8.2014, lk 18).
      
      
         
            I LISA
            2020. eelarveaasta kontrollitud ja heaks kiidetud EAFRD kulud maaelu arengu programmide kaupa
            Ühendkuningriigilt iga programmi puhul tagasi nõutav või talle makstav summa
            
               Aastateks 2014–2020 kinnitatud programmid, mille kulud on EAFRD-le deklareeritud
            
            
                        Eurodes
                     
                  
                         
                     
                     
                        CCI
                     
                     
                        2020. aasta kulud
                     
                     
                        Korrektsioonid
                     
                     
                        Kokku
                     
                     
                        Ühekordselt kasutatavad summad
                     
                     
                        2020. eelarveaasta puhul kontrollitud, heaks kiidetud ja kinnitatud summa
                     
                     
                        Ühendkuningriigile eelarveaasta eest hüvitatud vahemaksed
                     
                     
                        Ühendkuningriigilt tagasi nõutav (–) või Ühendkuningriigile makstav (+) summa
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        529 808 201,17 
                     
                     
                        - 277,02 
                     
                  
                        UK
                     
                     
                        2014UK06RDRP002
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        25 814 264,57 
                     
                     
                        -1 590,42 
                     
                  
                        UK
                     
                     
                        2014UK06RDRP003
                     
                     
                        126 330 959,43 
                     
                     
                        - 118 133,55 
                     
                     
                        126 212 825,88 
                     
                     
                        0,00 
                     
                     
                        126 212 825,88 
                     
                     
                        127 283 254,57 
                     
                     
                        -1 070 428,69 
                     
                  
                        UK
                     
                     
                        2014UK06RDRP004
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        83 277 005,89 
                     
                     
                        -1,12 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            II LISA
            Makseasutuste raamatupidamisarvestuse kontrollimine ja heakskiitmine
            2020. eelarveaasta – EAFRD
            
               Korrektsioonid vastavalt määruse (EL) nr 1306/2013 artikli 54 lõikele 2
            
            
                         
                     
                     
                         
                     
                     
                        
                           2014.–2020. aasta programmitöö perioodiga seotud korrektsioonid
                        
                     
                     
                        
                           2007.–2013. aasta programmitöö perioodiga seotud korrektsioonid
                        
                     
                  
                         
                     
                     
                        Vääring
                     
                     
                        Omavääringus
                     
                     
                        Eurodes
                     
                     
                        Omavääringus
                     
                     
                        Eurodes
                     
                  
                        UK
                     
                     
                        GBP
                     
                     
                        1 249,48 
                     
                     
                        0,00
                     
                     
                        57 807,72 
                     
                     
                        0,00
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            III LISA
            Makseasutuste raamatupidamisarvestuse kontrollimine ja heakskiitmine
            2020. eelarveaasta – EAFRD
            
               Toetuste vähendamine seoses määruse (EL) nr 1306/2013 artikli 75 lõike 1 kohaste kõige hilisemate maksetähtaegade eiramisega
            
            
                        Eurodes
                     
                  
                         
                     
                     
                        CCI
                     
                     
                        Toetuste vähendamine seoses kõige hilisemate maksetähtaegade eiramisega 2020. eelarveaastal
                     
                  
                         
                     
                     
                         
                     
                     
                         
                     
                  
                        UK
                     
                     
                        2014UK06RDRP001
                     
                     
                        0,00
                     
                  
                        UK
                     
                     
                        2014UK06RDRP002
                     
                     
                        0,00
                     
                  
                        UK
                     
                     
                        2014UK06RDRP003
                     
                     
                        0,00
                     
                  
                        UK
                     
                     
                        2014UK06RDRP004
                     
                     
                        0,00